यदि ऐसा नहीं होता, तो विपक्ष भी नकारात्मक रुख अपनाने पर विवश हो जाता है. लोकतंत्र आदान-प्रदान और सामंजस्य स्थापित करने के सिद्धांत पर आधारित प्रणाली है. इसमें बहुमत प्राप्त सत्तापक्ष को भी यह आजादी नहीं होती कि वह मनमानी करे. संसद में इसीलिए प्रत्येक विधेयक पर चर्चा होती है और विपक्ष को पूरा मौका दिया जाता है कि वह उस पर अपनी राय रखे और उसमें संशोधन भी सुझाए. ऐसा नहीं है कि विधेयक पेश करने के तुरंत बाद बहुमत के आधार पर सत्तापक्ष उसे पारित करा ले.